ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากสถานีไฟฟ้าย่อยสุรินทร์ ๒ ไปยังสถานีไฟฟ้าย่อยบุรีรัมย์

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงระบบไฟฟ้าของสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสุรินทร์ ๒ จังหวัดสุรินทร์ ไปยังสถานีไฟฟ้าย่อยบุรีรัมย์ จังหวัดบุรีรัมย์

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อปรับปรุงระบบไฟฟ้าของสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสุรินทร์ ๒ ไปยังสถานีไฟฟ้าย่อยบุรีรัมย์ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑. จังหวัดสุรินทร์

(๑) อำเภอเมืองสุรินทร์       ตำบลคอโค ตำบลท่าสว่าง ตำบลนอกเมือง ตำบลแกใหญ่ ตำบลในเมือง ตำบลแสลงพันธ์

๒. จังหวัดบุรีรัมย์

(๑) อำเภอเมืองบุรีรัมย์       ตำบลชุมเห็ด ตำบลบ้านยาง

(๒) อำเภอห้วยราช           ตำบลห้วยราชา ตำบลบ้านตะโก ตำบลห้วยราช

(๓) อำเภอกระสัง             ตำบลกระสัง ตำบลหนองเต็ง

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๑๙ กุมภาพันธ์ พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย